వాణీ కపూర్

వాణీ కపూర్ (జననం 1988 ఆగస్టు 23) హిందీ చిత్రసీమకు చెందిన ఒక భారతీయ సినీ నటి. టూరిజం స్టడీస్‌లో బ్యాచిలర్ డిగ్రీ పూర్తి చేసిన తర్వాత, ఆమె రొమాంటిక్ కామెడీ చిత్రం శుద్ధ్ దేశీ రొమాన్స్‌తో తొలిసారిగా నటించింది, దీని కోసం ఆమె ఉత్తమ మహిళా అరంగేట్రానికి ఫిల్మ్‌ఫేర్ అవార్డును అందుకుంది.

తమిళ చిత్రం ఆహా కళ్యాణం (2014), బేఫిక్రే (2016)లలో ఆమె నటనడడకు విమర్శలను ఎదుర్కొన్న తర్వాత, ఆమె మూడు సంవత్సరాల విరామం తీసుకుంది. అప్పటి నుండి ఆమె వార్ (2019) వంటి యాక్షన్ చిత్రాలలో లవ్ ఇంటరెస్ట్ పాత్రలు పోషించింది. రొమాంటిక్ కామెడీ చండీగఢ్ కరే ఆషికి (2021)లో లింగమార్పిడి మహిళగా నటించినందుకు ప్రశంసలు అందుకుంది.

ఆమె తెలుగులో ఆహా కళ్యాణం (2014) చిత్రంలో నటించింది.

 ప్రారంభ జీవితం 
వాణీ కపూర్ భారతదేశంలోని ఢిల్లీలో పంజాబీ హిందూ కుటుంబంలో జన్మించింది. ఆమె తండ్రి శివ్ కపూర్ ఫర్నీచర్ ఎగుమతి వ్యాపారవేత్త, ఆమె తల్లి డింపీ కపూర్ ఉపాధ్యాయునిగా మారిన మార్కెటింగ్ ఎగ్జిక్యూటివ్. ఆమె నార్త్ వెస్ట్ ఢిల్లీలోని అశోక్ విహార్‌లోని మాతా జై కౌర్ పబ్లిక్ స్కూల్ నుండి పాఠశాల విద్యను అభ్యసించింది. తర్వాత ఆమె మైదాన్ గర్హిలోని ఇందిరా గాంధీ నేషనల్ ఓపెన్ యూనివర్శిటీలో టూరిజం స్టడీస్‌లో బ్యాచిలర్ డిగ్రీని పూర్తి చేసింది, ఆ తర్వాత ఆమె రాజస్థాన్‌లోని జైపూర్‌లోని ఒబెరాయ్ హోటల్స్ & రిసార్ట్స్‌లో ఇంటర్న్‌షిప్ చేసింది. ఆ తరువాత ఐటిసి హోటల్‌లో పని చేసింది. మోడలింగ్ ప్రాజెక్ట్‌ల కోసం ఆమె ఎలైట్ మోడల్ మేనేజ్‌మెంట్ సంతకం చేసింది.

 కెరీర్ 
యష్ రాజ్ ఫిల్మ్స్‌తో మూడు చిత్రాల ఒప్పందంపై సంతకం చేయడం ద్వారా ఆమె హిందీ చిత్ర పరిశ్రమలో తన కెరీర్‌ను ప్రారంభించింది. సుశాంత్ సింగ్ రాజ్‌పుత్, పరిణీతి చోప్రాతో పాటు రొమాంటిక్ కామెడీ శుద్ధ్ దేశీ రొమాన్స్‌లో సహాయక పాత్రను పోషించడానికి ఆమె ఆడిషన్ ద్వారా ఎంపికైంది. ఈ చిత్రం లైవ్-ఇన్ రిలేషన్స్ సబ్జెక్ట్‌తో వ్యవహరించింది; దీనికి విమర్శకుల నుండి సానుకూల స్పందన వచ్చింది. అలాగే, ఆమె పోషించిన తారా పాత్రను ప్రశంసించారు. శుద్ధ్ దేశీ రొమాన్స్ ప్రపంచవ్యాప్తంగా బాక్స్-ఆఫీస్ వద్ద ₹76 కోట్లు వసూలు చేసింది. ఇది వాణిజ్యపరంగా విజయం సాధించింది. 59వ ఫిల్మ్‌ఫేర్ అవార్డ్స్‌లో, ఆమె బెస్ట్ ఫిమేల్ డెబ్యూ అవార్డును అందుకుంది.

వాణీ కపూర్ నటించిన తమిళ రొమాంటిక్ కామెడీ ఆహా కళ్యాణం, ఇది 2010 హిందీ చిత్రం బ్యాండ్ బాజా బారాత్ అధికారిక రీమేక్. ఆమె నాని సరసన నటించింది. ఈ చిత్రం కోసం ఆమె  తమిళ భాష నేర్చుకుంది.

2016లో, ఆమె ఆదిత్య చోప్రా రొమాంటిక్ కామెడీ బేఫికర్ లో రణవీర్ సింగ్‌కి జోడీగా చేసింది, ఇది పారిస్‌లో నిర్మించబడింది. ఆమె భారత సంతతికి చెందిన ఫ్రెంచ్ టూరిస్ట్ గైడ్ షైరా గిల్‌గా నటించింది.

ఆమె యష్ రాజ్ ఫిల్మ్స్ లేబుల్ కింద యషితా శర్మ రూపొందించిన "మెయిన్ యార్ మననా నీ" అనే మ్యూజిక్ వీడియోలో కనిపించింది.

సినిమాలకు మూడు సంవత్సరాల విరామం తర్వాత, ఆమె హృతిక్ రోషన్, టైగర్ ష్రాఫ్‌లతో కలిసి యాక్షన్ థ్రిల్లర్ వార్‌లో నటించింది. వార్ దేశీయంగా 53.35 కోట్లకు పైగా ఆర్జించిపెట్టి అత్యధిక ఓపెనింగ్ డే కలెక్షన్‌ రికార్డ్ సృష్టించింది. ఇక ప్రపంచవ్యాప్తంగా 475 కోట్లకు పైగా, భారతదేశంలో దేశీయంగా 318 కోట్లకు పైగా వసూలు చేసి 2019లో అత్యధిక వసూళ్లు చేసిన భారతీయ చిత్రంగా నిలిచింది. ఇది 300 కోట్ల క్లబ్‌లో చేరింది.

ఆమె 2021 యాక్షన్ థ్రిల్లర్ బెల్ బాటమ్‌లో అక్షయ్ కుమార్‌తో కలిసి నటించింది. అదే సంవత్సరంలో, ఆమె రొమాంటిక్ డ్రామా చండీగఢ్ కరే ఆషికిలో ఆయుష్మాన్ ఖురానా సరసన నటించింది. ఇందులో ఆమె ట్రాన్స్‌జెండర్‌గా నటించి ప్రశంసలు అందుకుంది. 

వాణీ కపూర్ తర్వాత రణబీర్ కపూర్, సంజయ్ దత్ నటించిన పీరియాడికల్ డ్రామా షంషేరా (2022)లో నటించింది, ఇది ప్రతికూల విమర్శనాత్మక సమీక్షలు అందుకుంది. కపూర్ తదుపరి థ్రిల్లర్ సిరీస్ మండలా మర్డర్స్‌లో నటించింది.

 మీడియా 
ఆమె చలనచిత్ర అరంగేట్రం తర్వాత, టైమ్స్ ఆఫ్ ఇండియా ఆమెను 2013లో "మోస్ట్ ప్రామిసింగ్ ఫీమేల్ న్యూకమర్" అని పేర్కొంది. ఆమె 2016లో భారతదేశంలో గూగుల్‌లో ఏడవ అత్యంత ట్రెండ్ చేయబడిన నటిగా మారింది. ఆమె మ్యాంగో, లోటస్‌ హెర్బల్స్ లతో సహా పలు బ్రాండ్‌లు, వివిధ ఉత్పత్తులకు ప్రముఖ ఎండోర్సర్ గా వ్యవహరిస్తోంది.

 ఫిల్మోగ్రఫీ 

 సినిమాలు 
 సంవత్సరంచిత్రం పాత్ర భాషమూలాలు 2013 శుద్ధ్ దేశీ రొమాన్స్ తార హిందీ సినిమా 2014 ఆహా కళ్యాణం శృతి సుబ్రమణ్యం తమిళ/తెలుగు సినిమా2016బేఫికర్షైరా గిల్2019వార్నైనా వర్మ2021బెల్ బాటమ్రాధికా మల్హోత్రాచండీగఢ్ కరే ఆషికిమాన్వి బ్రార్2022షంషేరాసోనా2024ఖేల్ ఖేల్ మేTBAరైడ్ 2TBA

బయటి లంకెలు
 
వాణీ కపూర్ చిత్రాలు 1
వాణీ కపూర్ చిత్రాలు 2
వాణీ కపూర్ చిత్రాలు 3 
వాణీ కపూర్ చిత్రాలు 4

మూలాలు

వర్గం:1988 జననాలు
వర్గం:జీవిస్తున్న ప్రజలు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:ఢిల్లీ వ్యక్తులు